ประวัติของโปรแกรม UTAU

## **UTAU คืออะไร?**

**Vocal Synthesis Tool UTAU** (歌声合成ツール UTAU) (เรียกสั้นๆ ว่า **UTAU** อ่านว่า อูตาอุ) เป็นโปรแกรมสังเคราะห์เสียงร้อง รองรับทั้งระบบปฏิบัติการ Windows และ macOS (สำหรับระบบปฏิบัติการ macOS จะเรียกว่า **UTAU-Synth** อ่านว่า อูตาอุซิงค์)

## **ที่มาของโปรแกรม UTAU**

UTAU เป็นโปรแกรมสังเคราะห์เสียงในรูปแบบ shareware (แชรแวร์) ซึ่งจะแตกต่างจากโปรแกรม VOCALOID (โวคาลอยด์) ที่เป็นโปรแกรมในรูปแบบที่ขายเชิงพาณิชย์พร้อมกับคลังเสียงที่ผลิตขึ้นในรูปแบบบริษัท การเผยแพร่ของโปรแกรม UTAU เริ่มต้นขึ้นตั้งแต่ปี 2008

UTAU แปลว่า ร้องเพลง ในภาษาญี่ปุ่น มีต้นกำเนิดมาจาก "Jinriki VOCALOID" (人力ボーカロイド, "Manual Vocaloid", "โวคาลอยด์แบบแมนนวล") การแก้ไขเรียบเรียงเสียงร้องให้เป็นเพลง การสังเคราะห์เสียงร้องออกมาเป็นไฟล์ WAV และการเรียบเรียงเสียงร้องใหม่

โปรแกรม UTAU ถูกพัฒนาขึ้นโดย Ameya/Ayame (飴屋／菖蒲)

## **โปรแกรม Loliedit และกำเนิดโปรแกรม UTAU**

ในเดือนธันวาคม ปี 2007 Ameya/Ayame ใช้เสียงจาก LOLI.COM เผยแพร่โปรแกรมรุ่นเบต้าเรียกว่า Loliedit โดยมีคลังเสียงหลักคือ "Loline Com" โดยรูปลักษณ์มีลักษณะเด่นคือมี piano roll ที่เรียบง่าย มีคำภาษาญี่ปุ่นที่จำกัด โดยทำงานร่วมกับตัวเสียงเคราะห์เสียงรุ่นเบต้าดั้งเดิม (หรือ resampler) ที่ถูกอัพเดทลงในโปรแกรม UTAU และใช้จนถึงปัจจุบัน โปรแกรมรุ่นเบต้านี้สามารถดาวน์โหลดได้ที่เว็บไซต์ของ Ameya/Ayame's

ในเดือนมีนาคม ปี 2008 Ameya/Ayame เปิดตัวโปรแกรมขั้นสูงใหม่ เพื่อสนับสนุนการทำงานในรูปแบบ "Manual Vocaloid" หรือที่เรียกว่าโปรแกรม UTAU

## **ลักษณะของโปรแกรม UTAU**

ตัวโปรแกรมมาพร้อมกับคลังเสียงดั้งเดิมคือ "Uta Utane" (หรือ Defoko) ประกอบด้วยเสียงภาษาญี่ปุ่น 142 เสียง เสียงในคลังเสียงนั้นถูกสังเคราะห์ขึ้นจากโปรแกรม Text-to-Speech ของบริษัท A-QUEST ที่ชื่อว่า "AquesTalk" อีกทีหนึ่ง

ผู้ใช้สามารถโหลดคลังเสียงอื่นๆ เพื่อใช้งานในโปรแกรม UTAU ได้ อย่างไรก็ตาม การนำเสียงของคนอื่นมาทำคลังเสียงโดยไม่ได้รับอนุญาติเป็นการละเมิดกฎหมายด้านลิขสิ กฎหมายช่วยปกป้องบุคคลที่ไม่ต้องการให้เสียงของตนถูกนำไปใช้ในโปรแกรม เช่น ดารา และนักร้อง เป็นต้น

เพลงที่ถูกสร้างด้วยโปรแกรม UTAU สามารถใช้ในเชิงพาณิชย์ได้

โปรแกรม UTAU สามารถดาวน์โหลดได้จากเว็บไซต์ของตัวโปรแกรม ตัวโปรแกรมอาจทำงานได้ไม่เต็มประสิทธิภาพในคอมพิวเตอร์ที่ไม่รองรับภาษาญี่ปุ่น ในระบบปฏิบัติการ Windows ควรเปลี่ยน App Locale เป็นญี่ปุ่น ก่อนใช้งาน

## **ข้อดี และข้อเสียของโปรแกรม UTAU**

**ข้อดี**

โปรแกรม UTAU พัฒนาอย่างรวดเร็ว เนื่องจากมีผู้ใช้จำนวนมากพัฒนาระบบคลังเสียงให้ดีขึ้นอยู่ตลอดเวลา โปรแกรม UTAU รองรับ plug-in มากมาย ที่ผู้ใช้สร้างขึ้นซึ่งทำให้โปรแกรม UTAU มีการควบคุมที่ดีขึ้น และคุณภาพสูงขึ้น ระบบ plug-in นี้มีตั้งแต่โปรแกรม UTAU ถูกพัฒนาขึ้น (โปรแกรม VOCALOID ไม่มีระบบนี้จนกระทั่งรุ่น VOCALOID3 ในปลายปี 2011 และจนถึงปัจจุบันยังคงมีขีดจำกัดของตัว plug-in ต่างๆอยู่) plug-in ต่างๆ สำหรับโปรแกรม UTAU ส่วนมากเป็นการช่วยให้การใช้งานสะดวกขึ้น และคุณภาพของตัวโปรแกรมสูงขึ้น

คลังเสียงระบบ Triphone ("VCV"; สระ-พยัญชนะ-สระ) ถูกคิดค้นขึ้นภายใน ปี 2010 โดยที่โปรแกรม VOCALOID ไม่รองรับระบบนี้จนกระทั่ง ปี 2011 เมื่อ VOCALOID3 ถูกเผยแพร่

อย่างไรก็ตาม โปรแกรม UTAU รองรับหลายภาษามากกว่าโปรแกรม VOCALOID มาก และคลังเสียงของโปรแกรม UTAU สามารถใช้ได้กับทุกเวอร์ชั่นของตัวโปรแกรม

**ข้อเสีย**

คุณภาพคลังเสียงของโปรแกรม UTAU ส่วนมากคุณภาพเสียงที่ต่ำกว่าคลังเสียงของโปรแกรม VOCALOID เพราะโปรแกรม VOCALOID มีการตรวจเช็คคุณภาพก่อนการเผยแพร่ โดยคลังเสียง VOCALOID ส่วนใหญ่มีผู้ให้เสียงเป็นนักร้องอาชีพ และใช้อุปกรณ์ในการสร้างคลังเสียงที่คุณภาพสูง ในขณะที่โปรแกรม UTAU คลังเสียงส่วนใหญ่ถูกสร้างขึ้นด้วยผู้ใช้ทั่วไป ซึ่งคุณภาพก็จะแตกต่างการออกไปในแต่ละคลังเสียง

โปรแกรม UTAU ไม่รองรับการตั้งค่าเสียงปิดท้ายและเสียงตัวสะกด ดังนั้น การใช้คลังเสียงภาษาอื่นๆ นอกจากภาษาญี่ปุ่นนั้น เป็นการใช้งานที่มีความซับซ้อนมากกว่าโปรแกรม VOCALOID

## อ่านเพิ่มเติม

เนื้อหาส่วนใหญ่ของบทความนี้แปลมาจาก Vocaloid Wiki ที่ ลิ้งค์นี้